《暮春偕小米由云栖抵理安回至南屏晚眺 其二》
清代·胡敬

归途缘江行，西折入幽邃。四山何娟娟，雨洗出新翠。

江如对豪客，到此觌佳丽。溪流导我行，峰峰启还闭。

层崖夹丛筱，日色不到地。虚亭翼然迎，晓我行已至。

但闻云外钟，不见山中寺。

作者简介：清浙江仁和人，字以庄，号书农。嘉庆十年进士。累官侍讲学士。诗文兼美。有《崇雅堂诗文集》。